《送麻正郎督饷辽东时辽东大饥》
明代·林大春

天意何荼毒，东人万骨枯。君今出门去，残兵应待哺。

欲从东海出，翘首隔天吴。关门路一线，谁能飞万刍。

泉府良苦竭，江南亦荒芜。主上眷东顾，治赋属吾儒。

嗟彼沟中瘠，饥溺予之辜。谋臣乏长虑，俗吏厌良图。

所贵壮士心，舍命自不渝。勉矣复何道，忠信以为躯。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。